Hodogram za
za završetak preddiplomskog studija

Filozofski fakultet

Hodogram za završetak preddiplomskog studija namijenjen je studenima i službama Fakulteta i ujednačava postupke završetka studija na razini Fakulteta. Ne odnosi se na kombinaciju studija 3+2/4+1.

## Polaganje svih ispita i izvršavanje svih studijskih obveza

Kada student položi sve ispite propisane studijskim programom na svom studiju (na jednoj ili obje studijske grupe), preda završne radove na onim studijima koji to zahtijevaju i stekne minimalno 90 ECTS bodova na svakoj od dvopredmetnih studijskih grupa, odnosno 180 bodova na jednopredmetnoj studijskoj grupi, mora:

* 1: ispuniti *Obrazac za završetak preddiplomskog studija* koji se nalazi ovdje, odnosno na web-stranici Fakulteta, link Studentska služba. *Obrazac* se ispunjava online i završava tipkom Predaj. Student će dobiti povratni e-mail pod naslovom *Studentska služba – obrazac za završetak preddiplomskog studija* kojim se potvrđuje da je *Obrazac* ispunjen i predan. Isti e-mail je potrebno jednostavno proslijediti (forward) u Tajništvo/a Odsjeka.
* 2: u prizemlju Knjižnice FF-a dobiti potvrdu o vraćanju svih knjiga
* 3: uplatiti 200,00 kn za troškove izdavanja diplome (podaci o uplati nalaze se na web stranici Studentske službe) i isprintati potvrdu o uplati (*e-banking*) ili sačuvati uplatnicu
* 4: pričekati 10ak dana

## Dolazak u Studentsku službu

Potvrdu o vraćanju knjiga (gore pod 2) i uplatnicu i/ili potvrdu o uplati 200,00 kn za troškove izdavanja diplome (pod 3), student donosi u Studentsku službu. Studentska služba će:

* 4: izdati potvrdu o završetku preddiplomskog studija. Diploma i dopunska isprava preddiplomskog studija izdaju se naknadno
* 5: ponuditi studentu obrazac anonimne ankete o zadovoljstvu preddiplomskim studijem koju će studenti ubaciti u za to predviđenu zatvorenu kutiju u Studentskoj službi

|  |  |
| --- | --- |
| Lista za provjeru | ☑ |
| Položeni svi ispiti i izvršene sve studijske obveze (i završni radovi) |  |
| Stečeno minimalno 180 ECTS-a |  |
| Ispunjen *Obrazac za završetak preddiplomskog studija* |  |
| Potvrda o vraćanju svih knjiga |  |
| Anketa (opcionalno) |  |